Chloë Sevigny

Chloë Sevigny (Springfield, Massachusetts, 1974. november 18. –) amerikai színésznő.

Élete 
A 17. századi francia Sevigny márki leszármazottja, a connecticuti felső tízezer köreiben nőtt fel. 18 évesen Brooklynba költözött barátjával, Harmony Korine rendezővel. A divat világában próbálkozott, volt öltöztetőnő videóklipeknél és modellkedett. A Cannes-i Nemzetközi Filmfesztiválon bemutatott hiperrealista botrányfilmben, A kölykökben figyeltek fel rá, a HIV-pozitív lány, Jennie szerepében. Barátja, Harmony a forgatókönyv írásában vett részt. Steve Buscemi őt hívta az egy alkoholista férfiról szóló önéletrajzi ihletésű filmjébe (Bárbajnokok, Trees Lounge), Volker Schlöndorff őt kereste meg elsőként, hogy játssza el a Palmettóban az elkényeztetett bajkeverő lányt, aki vastag váltságdíj reményében megszervezi saját elrablását. Szerepelt a botránykönyvből készült Amerikai pszichóban, leszbikus lányt játszott a Ha a falak beszélni tudnának című tévéfilm második részében, „lolitáskodott” A diszkó végnapjaiban, valamint a megtörtént eseten alapuló A fiúk nem sírnakban nyújtott alakításáért is számos díjat kapott. Barátja, Korine rendezte őt a Gummóban, amely olyan tizenévesekről szól, akiknek legkedvesebb időtöltése a macskák kínzása. A filmet heves tiltakozással fogadták az amerikai kritikusok, de Európában több díjat is nyert, és többen az új Rocky Horror Picture Show-ként emlegették. Sevignyt magát olyan szabálytalan szépségű, cseppet sem sztáros megjelenésű színésznőkhöz hasonlítják, mint Sissy Spacek vagy Shelley Duvall. Szabadidejében ruhákat tervez. Testvére, Paul, New York egyik legünnepeltebb DJ-je. Szűzies és prűd – így jellemezte megjelenését egy divatlap.

2000-ben a #84 lett a Maxim magazin a világ 100 legszexisebb nője listán.

Filmjei 
 1995: Kölykök (Kids) … Jennie
 1996: Bárbajnokok (Trees Lounge) … Debbie
 1997: Tétova lelkek (Gummo) … Dot
 1998: A diszkó végnapjai (The Last Days of Disco) … Alice Kinnon
 1998: Palmetto … Odette
 1999: A fiúk nem sírnak (Boys Don’t Cry) … Lana Tisdel
 1999: Julien Donkey-Bo  …  Pear
 1999: Világtérkép (A Map of the World)  …  Carole Mackessy
 2000: Amerikai pszichó (American Psycho)  … Jean
 2000: Ha a falak beszélni tudnának (If These Walls Could Talk 2) (TV) [Amy] (segment "1972")
 2002: Demonlover  … Elise Lipsky
 2002: A rendezők – Tíz perc: Trombita = (Ten Minutes Older: The Trumpet] (segment "Int. Trailer Night")
 2003: A menedék (Dogville) … Liz Henson
 2003: Party szörnyek (Party Monster) … Gitsie
 2003: A hazugsággyáros (Shattered Glass) … Caitlin Avey
 2003: The Brown Bunny [Daisy]
 2003: Death of a Dynasty … Sexy Woman No. 1
 2004: Melinda and Melinda … Laurel
 2005: Manderlay … Philomena
 2005: Mrs. Harris
 2005: 3 Needle … Clara
 2005: Hervadó virágok (Broken Flowers) … Carmen asszisztense
 2005: „Big Love”, tévésorozat
 2006: Nővérek (Sisters) … Grace Collier
 2006: Lying … Megan
 2007: Zodiákus (Zodiac) … Melanie
 2009: Mit tettél, fiam? (My Son, My Son, What Have Ye Done) … Ingrid Gudmundson
 2009: A játék neve: halál (The Killing Room) … Emily Reilly
 2014: A gyilkosnak ölni kell (Those Who Kill), tévésorozat … Catherine Jensen
 2016: Amerikai Horror Story (American Horror Story), tévésorozat … Dr. Alex Lowe / Shelley

Jegyzetek

Források  
 AlloCiné 
 Worldfilm About

További információk 

 Chloë Sevigny FanSite

Amerikai színészek
Amerikai nők
1974-ben született személyek
Élő személyek
Golden Globe-díjasok
Massachusettsiek